ઇસ્લામાબાદ : પાકિસ્તાની વડાપ્રધાન નવાઝ શરીફે પનામા મુદ્દે તપાસ સમિતી દ્વારા તેની વિરુદ્ધ રિપોર્ટ બાદ વિપક્ષી દળોની માંગ છતા આજે પોતાનાં પદ પરથી રાજીનામુ આપવાનો ઇન્કાર કરી દીધો હતો. તપાસ સમિતીએ શરીફ અને તેનાં પરિવાર વિરુદ્ધ લાંચને કેસ દાખલ કરવાની અનુશંસા કરી છે. સ્થાનિક અખબારો અનુસાર એક ઇમરજન્સી કેબિનેટ બેઠકમાં શરીફે સંયુક્ત તપાસ દળનાં અહેવાલોને ક્યાસનાં આધારે તૈયાર થયેલો અહેવાલ ગણાવ્યો હતો.